# Maylandia aurora

Maylandia aurora és una espècie de peix de la família dels cíclids i de l'ordre dels perciformes.

## Descripció

El mascle fa 8,7 cm de llargària màxima; és blau amb la gola, l'opercle, el ventre i les aletes dorsal i pelvianes de color groc; pot presentar o no bandes blaves més fosques al llarg del cos i l'aleta caudal pot exhibir o no el color groc. La femella en fa 8 i la seua coloració val del bronze al gris blavós i sense franges grogues.

## Reproducció

La femella és una incubadora bucal: pon entre 40 i 70 ous, se'ls fica a la boca immediatament després de la posta, els incuba durant 18-21 dies (període en què deixa d'alimentar-se) i els alevins es desclouen amb una mida d'1-2 cm de longitud.

## Alimentació

Menja algues i plàncton. El seu nivell tròfic és de 2.

## Hàbitat i distribució geogràfica

És un peix d'aigua dolça (pH entre 7,5 i 8,5), demersal (entre 2 i 12 m de fondària) i de clima tropical (24 °C-26 °C; 12°S-15°S), el qual viu a l'Àfrica oriental: és un endemisme de les aigües poc fondes (nombrós entre 2-5 m de profunditat i absent a partir dels 8) i dels substrats rocallosos i sorrencs del llac Malawi (Malawi i Moçambic).

## Costums

Els mascles, territorials durant tot l'any, excaven un niu en forma de túnel en el fons sorrenc i a prop d'alguna roca perquè la femella hi pugui fresar. Les femelles, els joves i els mascles adults no reproductors ni territorials són solitaris o formen grups de fins a 30 exemplars (de vegades, amb Cynotilapia afra i Maylandia zebra).

## Estat de conservació

Les seues principals amenaces són la pesca de subsistència, la sedimentació i les captures per als mercats internacionals de peixos ornamentals.

## Observacions

És inofensiu per als humans, una espècie present en aquariofília, i la seua longevitat és de 10 anys o més.

## Referències

* 1 2 Catalogue of Life (anglès)
* ↑ Maréchal, C., 1991. Pseudotropheus. p. 401-415. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París. Vol. 4. Pàgs. 401-402.
* 1 2 3 4 5 FishBase (anglès)
* 1 2 3 FreshwaterMadness Arxivat 2013-06-18 a Wayback Machine. (anglès)
* ↑ FishBase (anglès)
* ↑ AquaBase Arxivat 2007-05-20 a Wayback Machine. (francès)
* ↑ Reinthal, P. N., 1990. The feeding habits of a group of herbivorous rock-dwelling cichlid fishes (Cichlidae: Perciformes) from Lake Malawi, Africa. Environ. Biol. Fish. 27:215-233. Pàg. 225.
* 1 2 Ribbink, A. J., B. A. Marsh, A. C. Marsh, A. C. Ribbink i B. J. Sharp, 1983. A preliminary survey of the cichlid fishes of rocky habitats in Lake Malawi. S. Afr. J. Zool. 18(3):147-310.
* 1 2 3 4 5 UICN (anglès)
* ↑ Sea Around Us (anglès)
* ↑ Hert, E., 1990. Factors in habitat partitioning in Pseudotropheus aurora (Pisces: Cichlidae), and introduced species to a species-rich community of Lake Malawi. J. Fish Biol. 36:853-865. Pàg. 856.
* ↑ Riehl, R. i H. A. Baensch, 1991. Aquarien Atlas. Band. 1. Melle: Mergus, Verlag für Natur- und Heimtierkunde, Alemanya. 992 p. Pàg. 756.
* ↑ Burgess, W. E., 1976. Studies on the family Cichlidae: 5. Pseudotropheus aurora, a new species of cichlid fish from Lake Malawi. Tropical Fish Hobbyist, v. 24 (núm. 9): 52-56.
* ↑ Konings, A., 1990. Ad Konings's book of cichlids and all the other fishes of Lake Malawi. T. F. H. Publications, Inc., Neptune City, Nova Jersey, 495 p. Pàg. 366.
* ↑ Ciccotto, P. J., A. Konings i J. R. Stauffer Jr., 2011. Descriptions of five new species in the genus Metriaclima (Teleostei: Cichlidae) from Lake Malawi, Africa. Zootaxa 2738:1-25. Pàg. 3.
* ↑ Jackson, P. B. N., 1961. Check list of the fishes of Nyasaland. The National Museum of Southern Rhodesia. Occasional Papers 3(25B).
* ↑ Konings, A., 1989. Malawi cichlids in their natural habitat. Verduijn Cichlids, Holland & Lake Fish Movies, Alemanya Occidental. 303 p.
* ↑ Konings, A. F. i J. R. Stauffer Jr., 2006. Revised diagnosis of Metriaclima (Teleostei: Cichlidae) with description of a new species from Lake Malawi National Park, Africa. Ichthyol. Explor. Freshwat. 17(3):233-246. Pàg. 233.
* ↑ Nsiku, E., 1999. Changes in the fisheries of Lake Malawi, 1976-1996: ecosystem-based analysis. University of British Columbia, Vancouver, el Canadà. 217 p. M.Sc. thesis.
* ↑ Stauffer, J. R. Jr., N. J. Bowers, K. A. Kellogg i K. R. McKaye, 1997. A revision of the blue-black Pseudotropheus zebra (Teleostei: Cichlidae) complex from Lake Malawi, Africa, with a description of a new genus and ten new species. Proc. Acad. Nat. Sci. Philad. 148:189-230. Pàg. 191. «Enllaç».
* ↑ All fishes of Malawi - FishBase (anglès)
* ↑ Checklist of the Cichlid Fishes of Lake Malawi (Lake Nyasa/Niassa) by Michael K. Oliver, Ph.D. Arxivat 2012-11-14 a Wayback Machine. (anglès)
* ↑ GBIF (anglès)
* ↑ Riehl, R. i H. A. Baensch, 1996. Aquarien Atlas, Band 1. 10a. edició. Mergus Verlag GmBH, Melle (Baixa Saxònia), Alemanya. 992 p. Pàg. 756.
* ↑ Bassleer, G., 1997. Color guide of tropical fish diseases: on freshwater fish. Bassleer Biofish, Westmeerbeek, Bèlgica. 272 p. Pàg. 220.

## Enllaços externs

* AQUATAB (txec)
* BioLib (anglès)
* ION (anglès)